CELEX: 32018D0221(01)
Language: sk
Date: 2018-02-19 00:00:00
Title: Rozhodnutie Rady z 19. februára 2018, ktorým sa vymenúva predseda odvolacieho výboru Úradu Spoločenstva pre odrody rastlín

21.2.2018   
            
            
               SK
            
            
               Úradný vestník Európskej únie
            
            
               C 65/4
            
         ROZHODNUTIE RADY
   z 19. februára 2018,
   ktorým sa vymenúva predseda odvolacieho výboru Úradu Spoločenstva pre odrody rastlín
   (2018/C 65/04)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2100/94 z 27. júla 1994 o právach Spoločenstva k odrodám rastlín (1), a najmä na jeho článok 47 ods. 1,
   keďže:
   
               (1)
            
            
               Rozhodnutím zo 4. decembra 2012 (2) Rada predĺžila funkčné obdobie pána Paula A.C.E. VAN DER KOOIJA ako predsedu odvolacieho výboru Úradu Spoločenstva pre odrody rastlín (ďalej len „úrad“).
            
         
               (2)
            
            
               Funkčné obdobie pána Paula A.C.E. VAN DER KOOIJA skončilo 18. decembra 2017.
            
         
               (3)
            
            
               Komisia po tom, ako získala stanovisko správnej rady úradu, navrhla 14. decembra 2017 pána Paula A.C.E. VAN DER KOOIJA, jediného kandidáta užšieho výberu, na pozíciu predsedu odvolacieho výboru úradu,
            
         PRIJALA TOTO ROZHODNUTIE:
   Článok 1
   1.   Pán Paul A.C.E. VAN DER KOOIJ, sa týmto vymenúva za predsedu odvolacieho výboru Úradu Spoločenstva pre odrody rastlín (ďalej len „úrad“) na obdobie piatich rokov.
   2.   Funkčné obdobie pána Paula A.C.E. VAN DER KOOIJA začína od dátumu, keď nastúpi do funkcie. Tento dátum sa dohodne medzi predsedom a správnou radou úradu.
   Článok 2
   Predseda správnej rady úradu sa poveruje prijatím všetkých opatrení potrebných na vykonanie článku 1.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 19. februára 2018
      
         
            Za Radu
         
         
            predseda
         
         R. PORODZANOV
      
   
   
      (1)  Ú. v. ES L 227, 1.9.1994, s. 1.
   
      (2)  Rozhodnutie Rady zo 4. decembra 2012 o predĺžení funkčného obdobia predsedu odvolacieho výboru Úradu Spoločenstva pre odrody rastlín (Ú. v. EÚ C 378, 8.12.2012, s. 2).